Lav et referat af nedenstående tekst:

Tekst:
Opdatering 15.25: Politiets efterforskningsleder Anders Uhrskov bekræfter over for TV2 Nord, at der var børn til stede ved skuddrabet, samt at drabsmanden og den dræbte "havde en relation" til hinanden. Derudover ved politiet med sikkerhed, der findes en videooptagelse af drabet. Opdatering 12.25: Den 52-årige mand er varetægtsfængslet frem til 5. oktober, og han har accepteret en mentalundersøgelse, lyder det efter grundlovsforhøret. Opdatering 12.00 : Den 52-årige mand erkendte sig skyldig i at  have skudt den 41-årige kvinde i hovedet, før dommeren lørdag formiddag valgte at lukke grundlovsforhøret for offentligheden. Manden sigtes for manddrab. Politiet er endnu til stede i området på Skelagervej i Aalborg efterskuddrabet på en 41-årig kvinde fredag aften. I løbet af aftenen og natten er en række vidner blevet afhørt og bevismateriale indsamlet. Det fortæller efterforskningsleder Anders Uhrskov i en pressemeddelelse. - Der var mange vidner. Dem har vi afhørt i løbet af aftenen, ligesom at det psykosociale beredskab er aktiveret til at tage hånd om dem, lyder det fra vicepolitiinspektøren, der opfordrer vidner, der endnu ikke er afhørt, og andre, der har oplysninger i sagen om at rette henvendelse til politiet på telefon 114. Opfordringen gælder også folk, der måtte have lavet videooptagelse i forbindelse med drabet. - Lad være med at dele optagelserne, men kom til os, lyder opfordringen fra politiet.   Mobil politistation på stedet Fra klokken 10.30 lørdag vil den mobile politistation være placeret ved Multihuset på Skelagervej 199 i Aalborg. - Så hvis man har brug for en snak med os om den tragiske episode eller har oplysninger til os, så er man meget velkommen til at rette henvendelse til betjentene, der bemander den mobile politistation, siger Anders Uhrskov, der tilføjer at politiet vil være på stedet det de kommende dage. - Vi kommer derfor til at være særligt synlige i og omkring gerningsstedet det meste af natten og i de kommende dage. Dels har vi et stort efterforskningsarbejde foran os, dels har vi iværksat tryghedsskabende patruljering, siger Anders Uhrskov.

Referat:
Den mobile politistation er flyttet til kvarteret i Aalborg, hvor en kvinde fredag blev dræbt af pistolskud. En 52-årig mand bliver lørdag ved middagstid fremstillet i grundlovsforhør, siget for drabet.